[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 15
                                                             din 25 ianuarie 2018
                            privind aprobarea închirierii directe a unui teren ocupat de panoul de prețuri și     

                                          construcția din lemn – scări acces la spațiu comercial
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 862/11.01.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 250/05.01.2018, formulată de domnul Kiss Elod Zoltan, în calitate de administrator al S.C. MOBIL ARENA TRADE S.R.L., cu referire la preluarea contractului de închiriere nr. 104/2005, încheiat cu S.C. K & KISS S.R.L., așa cum a fost modificat și completat prin actele adiționale nr. 1 - 6, având ca obiect terenul ocupat de panoul de prețuri și construcția din lemn – scări acces la spațiul comercial, în suprafață de 2 mp., situat în Municipiul Sighișoara, str. Hermann Oberth, nr. 15, înscris în C.F. nr. 7616 II, sub nr. top. 1837/I/II, pentru desfășurarea activității de comerț cu amănuntul al produselor de patiserie, motivat de faptul că S.C. K & KISS S.R.L., cu care s-a încheiat contractul de închiriere mai sus menționat, nu mai desfășoară activitate comercială în acest spațiu;


Având în vedere că, în esență, este posibilă și oportună închirierea directă a terenului ocupat de panoul de prețuri și construcția din lemn – scări acces la spațiul comercial, situat în Municipiul Sighișoara, str. Hermann Oberth, nr. 15, înscris în C.F. nr. 7616 II, sub nr. top. 1837/I/II, motivat de faptul că activitatea comercială în acest spațiu este desfășurată în prezent de către S.C. MOBIL ARENA TRADE S.R.L.;

Având în vedere încetarea contractului de închiriere nr. 104/2005, așa cum a fost modificat și completat prin actele adiționale nr. 1 - 6, încheiat cu S.C. K & KISS S.R.L.;


Având în vedere desfășurarea activității comerciale autorizate de catre S.C. MOBIL ARENA TRADE S.R.L., în spațiul comercial situat în Municipiul Sighișoara, str. Hermann Oberth, nr. 15 și pentru a cărui bună desfășurarea este necesară închirierea directă a terenului ocupat de panoul de prețuri și construcția din lemn – scări acces la spațiul comercial, situat în Municipiul Sighișoara, str. Hermann Oberth, nr. 15, înscris în C.F. nr. 7616 II, sub nr. top. 1837/I/II;

Având în vedere că, în urma închirierii terenului nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;
Având în vedere că, în urma închirierii acestui teren se aduc venituri suplimentare la bugetul local;
Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 861/11.01.2018, prin care se propune aprobarea închirierii directe a terenului, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. “c”, (5) lit. “a” şi “b” și (9), art. 45 (3), art. 115 (1) lit. “b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. (1) Se aprobă închirierea directă a terenului, ocupat de panoul de prețuri și construcția din lemn – scări acces la spațiul comercial, în suprafață de 2 mp., situat în Municipiul Sighișoara, str. Hermann Oberth, nr. 15, înscris în C.F. nr. 7616 II, sub nr. top. 1837/I/II, către S.C. MOBIL ARENA TRADE S.R.L., pentru desfășurarea activității de comerț cu amănuntul al produselor de patiserie și produselor zaharoase. 
(2) Chiria va fi de 57 lei/mp./lună, respectiv de 114 lei/lună, valoare calculată și indexată ținând cont de valoarea aplicabilă pentru chiria percepută fostului chiriaș al terenului, S.C. K & KISS S.R.L., potrivit contractului de închiriere nr. 104/2005, așa cum a fost modificat și completat prin actele adiționale nr. 1 – 6 încheiate pentru acest spațiu, până la încetarea lui.
(3) Chiria va fi indexată semestrial cu indicele de inflaţie.

(4) Durata închirierii va fi de 1 (un) an, începând cu data de 01.02.2018.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar                
                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. S.C. MOBIL ARENA TRADE S.R.L.

12 ex. 

B.A.
